kardosdrur/scandi-wiki huggingface dataset:
Kørestolsrugby under sommer-PL 2008

Konkurrencen i kørestolsrugby under Sommer-PL 2008 i Beijing bliver afholdt 12. – 16. september 2008. otte nationer deltager, og der bliver først spillet gruppespil med fire hold i hver pulje.

Indledende runde

Gruppe A

Gruppe B 

Sommer-PL 2008
Acer Aspire One

Acer Aspire One er en lille bærbar computer fra Acer.

Hardware konfigurationer 
Acer Aspire One findes som udgangspunkt i 2 konfigurationer. En Linux-model og en model med Windows XP. Linux-modellen har 512 MB Ram og 8 GB SSD harddisk. Windows-modellen har 1024 MB Ram og 120 GB harddisk. Begge modeller har 8,9" skærm med en opløsning på 1024 x 600 samt kortlæser til 5 forskellige hukommelseskort. Begge modeller har også en Intel N270 Atom processor og indbygget webcam.

Ekstern henvisning 
 Aspire One hos Acer 

Bærbare computere
Texas Rangers (baseball)

Texas Rangers er et amerikansk baseballhold fra Arlington, Texas, der spiller i MLB-ligaen. Rangers hører hjemme i Western Division i American League, og spiller deres hjemmekampe på Globe Life Park in Arlington.

Rangers blev stiftet i 1961 i Washington D.C. under navnet Washington Senators, men i 1972 flyttede klubejeren holdet til Arlington, hvor det siden da har hørt til under navnet Rangers. Holdet har aldrig vundet MLB-titlen World Series, og har heller ikke været i finalen.  Det er således det ældste hold i nogen Nordamerikansk professionel sport, der aldrig har vundet et mesterskab.

Eksterne henvisninger 

 Texas Rangeres officielle hjemmeside 

Hold i Major League Baseball
Sport i Dallas
Globe Life Park in Arlington

Globe Life Park in Arlington (tidligere kendt som The Ballpark in Arlington, Ameriquest Field, Rangers Ballpark in Arlington) er et baseballstadion i Arlington i Texas, USA, der er hjemmebane for MLB-klubben Texas Rangers. Stadionet har plads til 49.115 tilskuere, og blev indviet 1. april 1994, hvor stadionet erstattede det gamle Arlington Stadium som Rangers hjemmebane.

Eksterne henvisninger 

 Stadioninfo

Baseballstadioner
Idrætsanlæg i USA
Vestervig Kloster

Vestervig Kloster var et augustinerkloster og sidenhen en herregård beliggende i Vestervig Sogn. Den eneste rest af de oprindelig klosterbygninger er den vældige Vestervig Kirke. Tilbage af jordbesiddelse findes de to gårde Vestervig Overgaard og Vestervig Nedergaard.

Historie
Vestervig var oprindeligt krongods, og det nævnes i Kong Valdemars Jordebog. Men det var netop i dette områder at Thys værnehelgen Sankt Thøger (eller Theodgar som han oprindeligt hed) havde sin gang i 1000-tallet. Klosteret blev grundlagt ca. 1110 og blev sæde for brødre af augustinerordenen. Vestervig Kloster skulle blive et af landets rigeste, og her havde de første biskopper af Vendelbo Stift sæde.

Eksterne kilder og henvisninger

 

Herregårde i Thisted Kommune
Klostre i Danmark
Herregårde i Thisted Amt
Verkehrsverbund Ost-Region

Verkehrsverbund Ost-Region (fork. VOR) er en trafiksammenslutning af den kollektive nærtrafik i Østrigs østlige region (Wien, Niederösterreich og Burgenland). Selskabet har til opgave at koordinere køreplaner og takster indenfor bane, bus og sporvognslinjer.

Koordinationen omfatter:
 Österreichische Bundesbahnen med S-bane, regionaltog og postbuslinjer samt lufthavnstoget City Airport Train
 Wiener Linien med U-bane, sporvogne busser og NightLine Wien
 Wiener Lokalbahnen med Badner Bahn og buslinjer
 Raab-Oedenburg-Ebenfurte Eisenbahn
 Wieselbus fra Niederösterreichischen Verkehrsorganisationsgesellschaft (NÖVOG)
 Buslinjer fra selskabet Dr. Richard
 samt flere andre private busselskaber

Selskabet 
VOR blev grundlagt som selskab den 4. september 1974, og ejes med af delstaterne Wien og Niederösterreich med hver 44 % mens 12 % ejes af Burgenland. Selskabet er stiftet som et GmbH. I 2005 overtog VOR ledelsen af Verkehrsverbund Niederösterreich-Burgenland (VVNB) der omfatter takstområder i de to delstater udenfor VOR. Det er planlagt, at VVNB skal integreres i VOR fra 2010, hvorved hele Niederösterreich og Burgenland omfattes af samme takstsystem.

Zone- og tarifsystem 
Takstområdet er inddelt i zoner, der ligger i ringe udenom Wien. Hele området indenfor Wiens bygrænse, og til dels også udenfor, er omfattet af den såkaldte kernezone, zone 100. Yderzonerne har trecifrede numre, hvis hundreder stiger jo fjernere de ligger fra Wien. Ringzonerne er opdelt i underzoner, angivet ved ti'er-cifferet (f.eks. zone 210, 220 etc). Zonerne bliver i nogle tilfælde yderligere opdelt (f.eks. zone 441, 445 og 461).

Der betales for maksimalt 8 zoner. For at skabe nogenlunde ensartede priser har man valgt at lade nogle zoner overlappe hinanden, så man i visse tilfælde skal betale for en zone mindre. Det er i øvrigt bemærkelsesværdigt, at VOR's zoneområde rækker til Sopron i Ungarn.

Prisen for én zone er 1,70 Euro (2008), hvis de købes på forhånd i tobaksforretninger eller andre billetsalgssteder eller i automater. Billetter, der købes i sporvogne eller i busser hos Wiener Linien, tillægges 0,50 Euro, mens det ikke er tilfældet for regionale buslinjer. For børn og unge, værnepligtige og pensionister anvendes en reduceret takst på 0,80 Euro. Disse billetter kan endvidere anvendes af alle i Wien til såkaldte Kurzstrecken, der er korte strækning på 5-6 stoppesteder.

Priserne for periodekort er forskellige i Wien og i yderzonerne.

Transport i Østrig
Roe River

Roe River er en flod i Montana, USA. Den løber mellem ferskvandskilden Giant Springs og Missouri-floden nær byen Great Falls. 

I Guinness Rekordbog var floden fra 1989 til 2005 registreret som den korteste flod i verden. I 2006 udgik kategorien "Korteste flod" af rekordbogen. Floden har en samlet længde på 61 meter.

Vandløb i Montana
Los Angeles Angels of Anaheim

Los Angeles Angels of Anaheim er et amerikansk baseballhold fra Anaheim, Californien, der spiller i MLB-ligaen. Angels hører hjemme i Western Division i American League, og spiller deres hjemmekampe på Angel Stadium of Anaheim.

Historie 
Angels blev stiftet i 1961 i Los Angeles under navnet Los Angeles Angels, som blev ændret til California Angels, efter klubbens hjemmebane i 1966 blev flyttet til forstaden Anaheim. Da Disney-koncern i 1995 købte klubben, blev navnet igen ændret, denne gang til Anaheim Angels. Klubben fik sit nuværende navn i 2005 og den seneste navneændring blev begrundet med øget muligheder for at markedsføre klubben i hele Los Angeles området.

Angels har en enkelt gang, i 2002, under navnet Anaheim Angels, vundet World Series, finalen i MLB-ligaen. Her besejrede man i finaleserien San Francisco Giants.

Eksterne henvisninger 

 Los Angeles Angels of Anaheims officielle hjemmeside

Fodnoter 

Hold i Major League Baseball
Angels of Anaheim
Angel Stadium of Anaheim

Angel Stadium of Anaheim (tidligere kendt som Anaheim Stadium og Edison International Field of Anaheim) er et baseballstadion i Anaheim i Californien, USA, der er hjemmebane for MLB-klubben Los Angeles Angels of Anaheim. Stadionet har plads til 45.050 tilskuere, og blev indviet 19. april 1966.

Eksterne henvisninger 

 Stadioninfo 

Baseballstadioner
Idrætsanlæg i USA
Dr. Richard

Dr. Richard er et privat trafikselskab i Østrig med hovedsæde i Wien. Selskabet har 1.350 medarbejdere og 800 busser. Selskabet driver 202 linjer i Niederösterreich, Burgenland, Steiermark, Kärnten og Salzburg. Det har en årlig omsætning på omkring 92 mio. Euro.

Historie 
Selskabet blev grundlagt af Dr. Ludwig Richard i Wien i 1942 som et transportselskab med syv lastvogne. Da konkurrencen i efterkrigstiden var meget stor, omstillede selskabet sig i stedet til persontransport og byggede de syv lastvogne om til busser.

I 1951 havde selskabet 10 ombyggede lastvogne, og i samme år anskaffede selskabet sin første rigtige bus bygget af den østrigske bilfabrik Gräf & Stift. I 1958 drev selskabet på grund af overtagelser af flere små virksomheder 20 linjebusser i Wiens omegn og i Burgenland.

I 1960'erne voksede selskabet hastigt godt hjulpet af mange nye boliger i Wiens yderdistrikter. Da man i samme periode imidlertid begyndte at have problemer med at rekruttere personale ligesom andre selskaber (f.eks. det offentlige selskab Wiener Linien), indgik Dr. Richard i 1966 et strategisk partnerskab med Wiener Linien, som betød at Dr. Richard som det første private selskab kunne køre på en af Wiener Liniens sporvognslinjer, der blev omlagt til busdrift. Partnerskabet betyder, at Dr. Richard fortsat kører flere af buslinjerne for Wiener Linien. Dr. Richard er med i takstsamarbejdet inden for Verkehrsverbund Ost-Region.

Dr. Richard har udover lokaltrafikken i Wien og omegn også fjerntrafik og international linjetrafik med regelmæssige forbindelser fra Wien til Prag, Bratislava, Zagreb og Sarajevo. Endvidere har Dr. Richard datterselskaber i Prag og Bratislava.

Busselskaber i Østrig
Debra Jo Rupp

Debra Jo Rupp (født 24. februar 1951) er en amerikansk skuespillerinde, der især er kendt fra tv-serien Dengang i 70'erne, hvor hun spiller Kitty Forman. Derudover har hun optrådt flittigt på teater i New York City samt i biroller i en række film og tv-shows.

Biografi 
Debra Jo Rupp flyttede i 1979 fra sin hjembyen Boxford i Massachusetts til New York City og fik forskellige roller i teateropførelser. Hun fik kritikerros for sin indsats, og året efter fik hun sin første rolle i en tv-serie. Hun fortsatte dog primært på teateret op gennem 1980'erne, mod slutningen af årtiet suppleret med forskellige gæsteoptrædender i tv-serier og -shows. I 1988 fik hun den første rolle i en større filmproduktion, da hun havde rollen som Tom Hanks' sekretær i Big.

I 1990 spillede hun fortsat teater, blandt andet sammen med Kathleen Turner i Kat på et varmt bliktag i en opsætning på Broadway i New York. Op gennem 1990'erne kom der flere og flere roller på tv, blandt andet gæsteoptræden i Seinfeld samt birollen som Alice Knight i seks episoder af Venner. Det var denne rolle, der banede vejen for, at hun fik den komiske rolle som Kitty Forman i Dengang i 70'erne.

I begyndelsen af 2000'erne spillede hun en meget rost standup-komiker i kortfilmen The Act, der vandt en række priser og blev en personlig sejr for Rupp. Hendes optræden på tv og i film hindrede dog ikke hende i fortsat at spille på teater på Broadway og andre steder på den amerikanske østkyst.

Eksterne henvisninger 
 

Skuespillere fra Californien
Personer fra Californien
Miami Marlins

Miami Marlins er et amerikansk baseballhold fra Miami, Florida, der spiller i Major League Baseball. Marlins hører hjemme i Eastern Division i National League, og spiller deres hjemmekampe på LoanDepot Stadium.

Marlins blev stiftet i 1993 som et udvidelseshold i ligaen, og er dermed et af MLB's yngste hold. På trods af den lave alder har holdet allerede to gange, i 1997 og 2003 vundet MLB-finalen World Series. I 1997 besejrede man Cleveland Indians i finaleserien, og i 2003 New York Yankees. Begge gange var Marlins hos bookmakerne tippet som klare underdogs.

Eksterne henvisninger 

 Florida Marlins officielle hjemmeside 

Hold i Major League Baseball
Marlins
Gräf & Stift

Gräf & Stift er en østrigsk bilfabrik, der blev grundlagt i 1904, men siden 1971 har det været en del af MAN AG. Virksomheden er kendt for sine luksusbiler i begyndelsen af 1900-tallet. Fra 1938 producerede fabrikken dog kun busser og lastvogne.

Historie 
Gräf & Stift blev grundlagt af brødrene Fran, Heinrich og Carl Gräf. Brødrene Gräf havde allerede i 1893 startet et værksted og virksomheden blev stiftet i 1904, da Wilhelm Stift valgte at investere i virksomheden. I 1905 begyndte man fremstilling af store luksusbiler og mindre busser. Blandt virksomhedens prominente kunder var Østrigs kejserfamilje. Ved attentatet i Sarajevo, hvor Østrigs tronarving Franz Ferdinand blev dræbt, kørte han i en Gräf & Stift, ligesom Karl I ankom til Schweiz i landflygtighed i 1918 i en Gräf & Stift.

I 1971 blev Gräf & Stift slået sammen med Österreichische Automobil Fabrik (ÖAF) og dannede selskabet Österreichische Automobilfabrik ÖAF-Gräf & Stift AG. Samme år blev selskabet overtaget af det tyske MAN AG. Navnet Gräf & Stift anvendes fortsat som varemærke på de østrigsk producerede busser.

Køretøjsproducenter fra Østrig
Bilproducenter fra Østrig
Philadelphia Phillies

Philadelphia Phillies er et amerikansk baseballhold fra Philadelphia, Pennsylvania, der spiller i MLB-ligaen. Phillies hører hjemme i Eastern Division i National League, og spiller deres hjemmekampe på Citizens Bank Park.

Phillies blev stiftet i 1882 under navnet Philadelphia Quakers, men allerede året efter skiftede man til det nuværende navn, der har været brugt siden. Holdet har kun to gange, i 1980 og i 2008 vundet MLB-finalen World Series. Her besejrede man i finaleserien hhv Kansas City Royals og Tampa Bay Rays. Yderligere fire gange, i 1915, 1950, 1983 og 1993 har klubben været den tabende finalist i World Series.

Eksterne henvisninger

 Philadelphia Phillies officielle hjemmeside 

Hold i Major League Baseball
Phillies
Etableret i 1882
Lågerupbanen

Lågerupbanen er en motocrossbane i en tidligere grusgrav få hundrede meter nord for landsbyen Lågerup på Sydøstlolland

Banen blev oprettet i 1973 som et samarbejde mellem ungdomskolerne i Nysted, Sakskøbing og Holeby kommuner. Efter strukturændringerne i 2007, er det Guldborgsund Kommune, der driver banen, og samarbejdet med Lolland Kommune tilsyneladende ophørt.

Banen er placeret i en tidligere grusgrav, og har også en knallertkøreskole tilknyttet.

Eksterne henvisninger 
 Banens hjemmeside 

Lolland
Motorsportsanlæg i Danmark
Grusgrave
Citizens Bank Park

Citizens Bank Park er et baseballstadion i Philadelphia i Pennsylvania, USA, der er hjemmebane for MLB-klubben Philadelphia Phillies. Stadionet har plads til 43.647 tilskuere, og blev indviet 3. april 2004. Her erstattede det det gamle Veterans Stadium som Phillies hjemmebane.

Eksterne henvisninger 

 Stadioninfo 

Baseballstadioner
Idrætsanlæg i USA
Bygninger, konstruktioner og anlæg i Philadelphia
Baltimore Orioles

Baltimore Orioles er et amerikansk baseballhold fra Baltimore, Maryland, der spiller i MLB-ligaen. Orioles hører hjemme i Eastern Division i American League, og spiller deres hjemmekampe på Orioles Park at Camden Yards. Klubbens navn stammer fra baltimoretrupialen, der er en almindeligt forekommende fugl i området.

Historie 
Orioles blev stiftet i 1901 i Milwaukee under navnet Milwaukee Brewers (ikke at forveksle med det nuværende MLB-hold Milwaukee Brewers), men allerede året efter flyttede holdet til St. Louis, Missouri, hvor det frem til 1953 spillede under navnet St. Louis Browns. I 1954 rykkede holdet østpå til Baltimore, hvor det siden har spillet under det nuværende navn. 

Orioles har tre gange, i 1966, 1970 og 1983 vundet World Series, finalen i MLB-ligaen. Derudover har man fire gange været den tabende finalist.

Noter

Eksterne henvisninger 

 Baltimore Orioles officielle hjemmeside 

Hold i Major League Baseball
Orioles
Mørkhøj Kirke

Mørkhøj Kirke er en moderne sognekirke. Kirken afspejler den funktionelle tradition og er tegnet af Georg Palludan.

Grunden hvor kirken ligger, blev købt i 1941 for 7000 kr af sognepræst i Gladsaxe Sogn, Richard Heinrich Eusebius Thomsen (1877-1945), som forudså at Mørkhøj ville få brug for en kirke.

Referencer

Eksterne kilder/henvisninger 

 Mørkhøj Kirke hos KortTilKirken.dk

Kirker i Gladsaxe Kommune
Kirker i Helsingør Stift
Kirker i Københavns Amt
Orioles Park at Camden Yards

Orioles Park at Camden Yards er et baseballstadion i Baltimore i Maryland, USA, der er hjemmebane for MLB-klubben Baltimore Orioles. Stadionet har plads til 48.876 tilskuere, og blev indviet 6. april 1992. Her erstattede det det gamle Memorial Stadium som Orioles hjemmebane.

Eksterne henvisninger 

 Stadioninfo 

Baseballstadioner
Idrætsanlæg i USA
Eichstätt

Eichstätt er administrationsby i Landkreis Eichstätt i Regierungsbezirk Oberbayern i den tyske delstat Bayern.

Geografi 

Universitetsbyen Eichstätt ligger ved floden Altmühl. Katholische Universität Eichstätt-Ingolstadt har her sit hovedsæde; Eichstätt er den mindste universitetsby i Europa. Eichstätt er også hovedsæde for bispedømmet Eichstätt (:de:Bistum Eichstätt) der blev grundlagt af Sankt Willibald i 741.

Byen ligger midt mellem de store bycentrer i Bayern: München, Nürnberg, Augsburg og Regensburg. Eichstätt er hovedbyen i en af de største tyske Naturparker, Naturpark Altmühltal.

Højeste punk er Stadtberg på 525 meters højde, og det laveste er i nærheden af banegården hvor der er omkring 410 moh.

Inddeling 

 Ud over hovedbyen består Eichstätt af de historiske forstæder:
 Buchtalvorstadt, Ostenvorstadt, Spitalvorstadt/Frauenberg og Westenvorstadt.

 Derudover er følgende landsbyer og bebyggelser:
 Buchenhüll, Landershofen, Marienstein-Rebdorf/Blumenberg med Kinderdorf og Kloster, ( Kloster Rebdorf og Kloster Marienstein), Wasserzell og Wintershof.

 I anden halvdel af det 20. århundrede opstod følgende bebyggelser:
 Burgberg, Eichendorffstraße, Heidingsfelderweg, Landershofen-Siedlung, Seidlkreuz, Weinleite („Klein-Jerusalem“) og industriområdet Sollnau (bl.a. med lampepærefabrikken Osram).

Eksterne henvisnigner 

 Eichstätter Heraldik
Tampa Bay Rays

Tampa Bay Rays er et amerikansk baseballhold fra St. Petersburg, Florida, der spiller i MLB-ligaen. Rays hører hjemme i Eastern Division i American League, og spiller deres hjemmekampe på Tropicana Field.

Rays blev stiftet i 1998 under navnet Tampa Bay Devil Rays, som var holdets navn frem til afslutningen af 2007, hvor man ændrede til den nuværende betegnelse. Holdet har i sin relativt korte levetid været et af ligaens svageste, og har aldrig formået at spille sig frem til World Series, MLB-ligaens finaleserie.

Eksterne henvisninger 

 Tampa Bay Rays officielle hjemmeside 

Hold i Major League Baseball
Bay Rays
Tropicana Field

Tropicana Field er et baseballstadion i St. Petersburg i Florida, USA, der er hjemmebane for MLB-klubben Tampa Bay Rays. Stadionet har plads til 36.048 tilskuere, og blev indviet 3. marts 1990. Siden 1998 har det fungeret som Rays hjemmebane, og NHL-klubben Tampa Bay Lightning har desuden også spillet her.

Eksterne henvisninger 

 Stadioninfo

Baseballstadioner
Idrætsanlæg i USA
De Frygtløse: The Muuhvie

De Frygtløse: The Muuhvie (originaltitel: Home on the Range) er en amerikansk-tegnefilm fra 2004, produceret af Walt Disney Pictures, og havde premiere i biograferne i USA den 2. april 2004. Det er 45. film fra Disneys klassikere.

Filmen er instrueret af Will Finn og John Sanford. Sangene er skrevet af Alan Menken og Glen Evan Slater og har dansk tekst af Morten Holm-Nielsen. De originale stemmer i filmen er blandt andre Roseanne Barr, Judi Dench, Jennifer Till, Steve Buscemi, G.W. Bailey, Cuba Gooding, Jr. og Randy Quaid, mens den anden Pernille Schrøder, Birthe Neumann, Iben Hjejle, Timm Vladimir og Søren Pilmark har de danske.

Handling 

Historien handler om showkoen Maggie. Hendes oplevelse i filmens begyndelse er hele filmens kerne, nemlig kvægtyven Alamida Slim, der kommer forbi og jodler kvæget i trance til frivilligt at følge ham. Filmen udspiller sig i det vilde vesten. Og da Maggies ejer Abner ikke har råd til at beholde hende, kommer hun til en malkekvægsfarm som hedder Himmelfarmen. Her bor i forvejen Pearl med sine  to køer Fru Calloway, som er en broget ko, og en yngre kvie, som hedder Grace og er en Jerseyko. 

Alamida Slim sender altså farm efter farm på tvangsauktion. Og da Maggie og hendes nye venner prøver at redde Himmelfarmen fra at ryge samme tur, begynder hendes opgør mod Slim og Villy-brødrenes bande. Undervejs på turen får de hjælp af prærieharen Jack og hesten Buck, der finder ud af at hans store helt, Rico, er en svindler. Køerne når lige at komme hjem i tide og få afsløret Slim, som den morgen har forklædt sig som en Yansy O'dell for at købe al jorden. Dusøren på 750$ bliver udløst og Himmelfarmen bliver reddet.

Stemmer

I Øvrigt Medvirkende
 Karin Jagd
 Mads Vangsø

Soundtrack 
"(You Ain't) Home on the Range"
"Little Patch of Heaven"
"Yodel-Adle-Eedle-Idle-Oo"
"Will the Sun Ever Shine Again"
"Wherever the Trail May Lead"
"Anytime You Need a Friend"

Eksterne henvisninger 

 
 

Disney tegnefilm
Amerikanske film fra 2004
Film fra Disney
Animationsfilm fra USA
Musicalfilm fra USA
Toronto Blue Jays

Toronto Blue Jays er et canadisk baseballhold fra Toronto, Ontario, der spiller i MLB-ligaen. Blue Jays hører hjemme i Eastern Division i American League, og spiller deres hjemmekampe i Rogers Centre.

Blue Jayes blev stiftet i 1977 og er, siden Les Expos de Montréal rykkede til Washington D.C., det eneste canadiske hold i MLB. Holdet har to gange, i 1992 og 1993 vundet World Series, finalen i MLB-ligaen.

Eksterne henvisninger 

 Toronto Blue Jays officielle hjemmeside 

Hold i Major League Baseball
Sportsklubber i Canada
Blue Jays
Manner

Manner () er familienavnet for grundlæggeren af den østrigske konfektvirksomhed Josef Manner & COMP. AG.

Manner er endvidere et varemærke for Josef Manner & COMP AG. Deres kendteste produkt er Manner Schnitten, der er en vaffel-snitte med hasselnøddecreme. Virksomheden har fabrikker i Wien, Wolkersdorf i Niederösterreich og Perg i Oberösterreich.

Historie 

Josef Manner drev en lille forretning på Stephansplatz i Wien, hvor han solgte chokolade og erstatningskaffe. Da han ikke var tilfreds med schokoladekvaliteten fra sin leverandør, købte han koncessionen og lokalet fra en lille chokoladefabrikant og grundlagde den 1. marts 1890 "Chocoladenfabrik Josef Manner". Som logo for sit firma anvendte Manner Wiener Stephansdom.

Virksomheden voksede og havde allerede 1897 mere end 100 medarbejdere, og efter århundredeskiftet forsatte han fremgangen gennem modernisering af produktionen.

I dag er "Josef Manner & Comp. AG" et aktieselskab og Østrigs største konfektfabrik. Firmaet Manner har bl.a. varemærkerne Ildefonso (nougatterninger), Napoli (honningkager), Casali (chokobananer), Viktor-Schmidt (Austria-Mozartkugler) og Heller (Praliner, flødeboller).

Ved årtusindeskiftet blev Manner-mærket kendt udenfor Østrig som Product placement i filmen Terminator 3 samt i TV-serien Friends.

Manner har en stor forretning på Stephanzplatz 7, der sælger Manners mange produkter. Endvidere har Manner en forretning i Wiens lufthavn, og der åbnede to forretninger i München i Tyskland i 2007. Manner har en målsætning om at fordoble den nuværende omsætning i Tyskland til 40 mio Euro i 2010, og har som led heri åbnet et datterselskab i Köln i 2006.

Manners samlede omsætning lå i 2006 på 136 mio Euro.

Original Manner Neapolitaner Schnitten 
Original Manner Neapolitaner Schnitten (Manner Schnitten) er Manners mest kendte produkt, der er en vaffel med 4 lag hasselnøddecreme. Det blev første gang produceret i 1898 som "Neapolitaner Schnitte No. 239". Navnet stammer fra, at hasselnødderne til fyldet af sukker, hasselnødder, kokosfedt og kakaopulver, oprindelig kom fra området omkring Napoli. Vaflen havde en størrelse på 47 x 17 x 17 millimeter, fire lag hasselnøddemasse og fem lag vaffel og en vægt på 7,5 gram, hvilket den dag i dag er specifikationerne på Manner Schnitten.

I begyndelsen blev vaflerne solgt stykvis, så de fleste kunne få råd til at købe vaflen. Fra 1924 blev vaflerne tilbudt i den indpakning de mest sælges i i dag med 2 gange 5 rækker vafler i én pakke. Fra 1960 anvendte man den nuværende dobbelt-alufolie-pakke.

Eksterne henvisninger 

 Manners webside 
Artikel om virksomheden – wirtschaftsblatt.at  

Mad fra Østrig
Fødevarevirksomheder fra Østrig
Rogers Centre

Rogers Centre (tidligere kendt som SkyDome) er et baseballstadion i Toronto i Ontario i Canada, der er hjemmebane for MLB-klubben Toronto Blue Jays. Det har plads til 49.539 tilskuere og blev indviet 6. april 2001. Stadionet har som Parken i København et tag, der kan trækkes over banen i tilfælde af regn.

Rogers Centre er placeret klos op ad Torontos vartegn: det 553 meter høje CN Tower.

Eksterne henvisninger 

 Stadioninfo 

Baseballstadioner
Idrætsanlæg i Canada
Chase Field

Chase Field (tidligere kendt som Bank One Ballpark) er et baseballstadion i Phoenix i Arizona, USA, der er hjemmebane for MLB-klubben Arizona Diamondbacks. Stadionet har plads til 49.033 tilskuere, og blev indviet 31. marts 1998.

Eksterne henvisninger 

 Stadioninfo

Baseballstadioner
Idrætsanlæg i USA
Phoenix